**Csongrád Városi Önkormányzat**

**Képviselő-testületének**

**69/2021. (VI. 14.)önkormányzati**

Fjl/425-2/2021.

**H a t á r o z a t a**

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021.(I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

A pályázat, illetve árverés alóli mentesítés megadásával Csongrád Városi Önkormányzat bérbe adja a Csongrád, Fő utca 20/A. szám alatti Platán ABC-t a Star Coffee Kft. részére, SPAR áruház kialakítása és működtetése céljára.

A mentesítés megadásának indoka, hogy a SPAR áruház megnyitása jelentős lakossági igényeket elégít ki, szélesíti a város kereskedelmi kínálatát.

Csongrád Városi Önkormányzat nettó 70.000.000 Ft vételár figyelembe vételével vételi jogot ad a Star Coffee Kft., mint bérlő javára, legkésőbb 2023. május 31. napjáig azzal, hogy a vételár kifizetésére egyösszegben, az adásvételi szerződés aláírásától számított 30 napon belül kerül sor.

Csongrád Városi Önkormányzat jogosult javára 5.000.000 Ft összegű kötbér megfizetése kerül kikötésre a Star Coffee Kft. kötelezett terhére annak biztosítására, hogy a cég legalább 2026. május 31. napjáig SPAR áruházat működtet az ingatlanban.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kapnak:

1. Képviselő-testület tagjai
2. Fejlesztési és Üzemeltetési Iroda és általa
3. az érintettek

Csongrád, 2021. június 14.

Bedő Tamás

polgármester